Imagini rare cu o căprioară albă, surprinse de jandarmii montani din Braşov
Jandarmii montani din Braşov au surprins şi făcut publice, duminică, imagini rare cu o căprioară cu blana albă, pe care au întâlnit-o pe un traseu din zona staţiunii Bran. Ei fac apel la populaţie să aibă grijă de mediul înconjurător, pentru a avea parte şi de acum înainte de "astfel de întâlniri remarcabile", transmite News.ro.
Jandarmii de la Postul Montan Bran-Moieciu au fotografiat, pe traseul din zona Valea Porţii din Bran, un exemplar rar de căprioară albă. Imaginile cu animalul au fost făcute publice de către reprezentanţii Inspectoratului de Jandarmi Judeţean Braşov, care au şi un mesaj către populaţie.
"Satisfacţia acestor întâlniri de care au parte jandarmii montani este inegalabilă, de aceea vă îndemnăm încă o dată să aveţi grijă de natură şi de mediul înconjurător, pentru a avea cu toţii parte de astfel de întâlniri remarcabile", transmite Jandarmeria Braşov.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank